open-index/open-wikipedia-markdown huggingface dataset:
Kesäparalympialaiset 1988

**Kesäparalympialaiset 1988** järjestettiin 15.–24. lokakuuta 1988 Etelä-Korean pääkaupungissa Soulissa, joka oli myös valittu saman vuoden olympialaisten pitopaikaksi.

Tämä oli ensimmäinen kerta 24 vuoteen, kun paralympialaiset järjestettiin samassa kaupungissa kuin olympialaiset. Paralympialaisten järjestelykomitealla oli melko sivuava yhteys Soulin olympialaisten järjestelytoimikuntaan, mutta tämä yhteys oli riittävä että saatiin palkattua ja koulutettua sekä teknisiä että urheilullisia toimitsijoita.

Avajaisparaatiin ja -juhlaan 15. lokakuuta osallistui ennätykselliset 3&nbsp;057 urheilijaa 61 maasta. Kansainvälisen yhteistyökomitean puheenjohtaja tohtori Jens Bromann luovutti uuden paralympialipun, ja Korean tasavallan presidentti Roh Tae-woo avasi kisat. Kisojen näytöslajina oli pyörätuolitennis. Kisoissa kilpailtiin 16 eri lajissa.

## Mitalitaulukko TOP-10

## Lähteet

## Aiheesta muualla

* Official website of the Paralympic Movement 
* Twenty Years Ago - Seoul 1988 Paralympics
Gustaf Fredrik Helsingius

**Gustaf Fredrik Helsingius** (1815–1886) oli suomalainen kirkkohistorioitsija. Hän oli vuodesta 1857 Lohjan kirkkoherra. Hän julkaisi 1855 Suomen kirkkohistorian ensimmäisen yleisesityksen, joka yltää keskiajan loppuun saakka.

## Julkaisuja
* *Försök till en framställning af Finlands kyrkohistoria*, 1855

## Lähteet
Pythion (kaupunki)

**Pythion** (, ) oli antiikin aikainen kaupunki ja kaupunkivaltio (*polis*) Perrhaibian maakunnassa Thessaliassa Kreikassa. Se sijaitsi Elassónan kunnan alueella lähellä nykyistä, kaupungista nimensä ottanutta Pýthion kylää.

Pythion sijaitsi Olympos-vuoren juurella. Se muodosti yhdessä kahden muun kaupungin, Azoroksen ja Dolikhen, kanssa Perrhaibian Tripoliin nimellä tunnetun kaupunkiliiton. Pythion hallitsi tärkeää solaa, joka johtaa Makedoniasta Thessaliaan ja on Tempen solan ohella alueen ainoita luonnollisia kulkuväyliä. Kaupunki sai nimensä Apollon Pythiokselle omistetusta temppelistä, joka sijaitsi Olympoksen harjalla ja toimi Tripoliin keskuspaikkana. Temppelille oli kehitetty oma mytologia, jota kytki sen Apollonin temppeliin Delfoissa. Kaupungissa vietettiin myös kisoja Apollonin kunniaksi.

Pythionin alueelta on löydetty joitakin raunioita. Merkittävimmät löydöt ovat Apollonin sekä Poseidon Patroonin temppelit, joista on säilynyt perustukset. Kumpikin temppeli oli rakennettu keisari Augustuksen aikana, ja kummankin koko on ollut noin 13 x 33 metriä. Apollonin temppelistä on löydetty useita veistoksia, mukaan lukien kaksi Apollonin kulttikuvaa, sekä piirtokirjoituksia.

## Lähteet
Tuula Rotko

**Tuula Rotko** (s. 1944 Kajaani) on suomalainen kirjailija. Hän on työskennellyt toimittajana ja lehdissä, radiossa ja televisiossa. 1970-luvulla hän teki televisioon lastenohjelmia.  Tuula Rotkon sukujuuret ovat Hailuodossa. Nykyisin hän asuu Tampereella. Rotkon esikoisteos *Saman taivaan alla* ilmestyi 1996. Tuotantoon kuuluu neljä romaania.

## Teokset
* *Saman taivaan alla* (1996) 
* 
* *Rakkautta vainon aikaan* (2002)
* *Riikka Näkijä* (2004)

## Lähteet

## Aiheesta muualla
* Tuula Rotko. Tammi.
* Pirkanmaalaisia nykykirjailijoita: Tuula Rotko. Tampereen kaupunginkirjasto.
*
Neppari

**Neppari** eli **painonappi** eli **neppi** on kahdesta metalli- tai muoviosasta muodostuva liitin, jolla kiinnitetään vaatteita tai vaatteiden osia toisiinsa nappien asemesta. Toisessa puolikkaassa on pyöreä nuppi, jonka saa kohtuullista voimaa käyttäen sujahtamaan toisessa osassa olevaan renkaaseen, jonka suuaukkoa kiristää pieni S- tai O-muotoinen jousi.

Nepparin patentoi saksalainen Herbert Bauer vuonna 1885.

## Lähteet

 
## Aiheesta muualla
Blind (Kornin kappale)

**Blind** on yhdysvaltalaisen metalliyhtyeen Kornin ensimmäinen single. Single julkaistiin vuoden 1995 tammikuussa, mutta kappaleena se julkaistiin aikaisemmin vuonna 1994 lokakuussa yhtyeen debyyttialbumilla *[[Korn (albumi)|Korn]]*. Kappaleesta tehtiin myös musiikkivideo.

## Teema
"Siinä on hirviömäinen riffi, ja lyyrisesti se käsittelee, kuinka olen sokea ihmisille, jotka yrittävät hyötyä minusta, sokea masennukselleni, lähes sokea kaikelle." -- Jonathan Davis 

## Musiikki ja rakenne
*Blind* oli yksi kappaleista, jotka laulaja Jonathan Davis oli kirjoittanut entisen bändikaverinsa, Sexart-kitaristi Ryan Shuckin kanssa. Se, että Korn oli käyttänyt kappaletta ensimmäisellä albumillaan ilman, että olisi listannut Shuckia säveltäjien joukkoon, johti lähes oikeuskäsittelyyn. Shuck lisättiin kuitenkin myöhemmin kappaleen säveltäjien joukkoon yhtyeen kokoelmalevyllä *Greatest Hits Vol.1*, jossa *Blind* oli.
Philippe Tailliez

**Philippe Tailliez** (15. kesäkuuta 1905 Malo-les-Bains, Ranska – 26. syyskuuta 2002 Toulon, Ranska) oli ranskalainen laitesukelluspioneeri ja Jacques-Yves Cousteaun kumppani.

Tailliez tutustui laivastossa Toulon'ssa Cousteauhon. Yhdessä Frédéric Dumas'n kanssa he sukelsivat aktiivisesti Toloun'n vesillä ja testasivat monia sukellukseen liittyviä laitteita. Tailliezista tuli toisen maailmansodan jälkeen Ranskan merivoimien Groupement de Recherches Sous-marines -ryhmän komentaja. Ryhmä käytti ensimmäisenä maailmassa merivoimissa Coustean ja Émile Gagnanin kehittämää sukelluslaitetta.

Tailliez kirjoitti sukelluskokemuksistaan kirjoja. Hän jatkoi sukelluksen parissa myös 1900-luvun toisella puoliskolla. Tailliez sai mittavasta ja ansioituneesta urastaan elinaikanaan useita palkintoja.

## Lähteet
Shoots and Ladders (Kornin kappale)

**Shoots and Ladders** on yhdysvaltalaisen Korn-yhtyeen toinen single, joka julkaistiin 1995 singlenä ja yhtyeen debyyttialbumilla *[[Korn (albumi)|Korn]]* 1994.

Kappaleesta julkaistiin aikaisemman *Blind*-singlen tapaan myös musiikkivideo, joka sai sitäkin enemmän näkyvyyttä musiikkikanavalla MTV:llä. Kappale sai 1996 Grammy ehdokkuuden parhaasta metalliesityksestä, joka oli yhtyeen ensimmäinen ehdokkuus.

Kappaleen lyriikoissa lainataan paljon anglo-saksisista vanhoista lastenloruista ja kerrotaan ytimekkäästi lorujen tekstien pahoista alkuperistä.
Sulim Jamadajev

**Sulim Jamadajev** (, 1973 Gudermes, Tšetšen-ingusian ASNT Neuvostoliitto – 30. maaliskuuta 2009 Dubai, Yhdistyneet arabiemiirikunnat) oli tšetšenialainen sotilaskomentaja. Hän oli kapinallisjohtaja ensimmäisessä Tšetšenian sodassa. Toisessa sodassa 1999 hän vaihtoi puolta ja siirtyi Venäjän joukkoihin. Vuoteen 2008 hän johti GRU:n alaisuudessa toiminutta 42. moottoroituun divisioonaan kuulunutta *[[Spetsnaz]]*-erikoispataljoonaa *Vostok*. Vostok-pataljoonaa syytettiin brutaaleista otteista, kuten osallisuudesta avaarikylän tarkastukseen toukokuussa 2005, jolloin kylässä poltettiin useita rakennuksia ja 11 siviiliä katosi.

Elokuussa 2008 hänet asetettiin syytteeseen vuonna 1998 tapahtuneesta kidnappauksesta ja etsintäkuulutettiin. Samalla viikolla alkaneessa Etelä-Ossetian sodassa hänen kuitenkin kerrottiin yhä komentavan *Vostok*-pataljoonaa. 

Sulimin veljet ovat myös johtavassa asemassa Venäjällä ja Tšetšeniassa. Veli Ruslan Jamadajev oli Venäjän duuman jäsen. Hänet ammuttiin Moskovassa 24. syyskuuta 2008. Jamadajevin klaanilla oli useita yhteenottoja Tšetšenian presidentti Ramzan Kadyrovin klaanin kanssa.
Suhteet kiristyivät kun huhtikuussa 2008 Vostok-joukko nuorimman Jamadajevin, Badrud Jamadajevin alaisuudessa kieltäytyi antamasta tietä presidentti Kadyrovin saattueelle ja joukkojen kesken käytiin tulitaistelu, jossa sai surmansa kaksi presidentin henkivartiokaartin sotilasta. Tämän jälkeen Kadyrov alkoi vaatia Vostokin hajottamista ja syytti Jamadajeveja useista rikoksista, kuten tšetšeeniliikemiesten Junus ja Jusup Arsamakovin murhista. Jamadajevin murhan jälkeen Kadyrov sanoi olevansa "70 % varma" että Jamadajev oli hänen isänsä murhan takana, ja syytti häntä kahdesta murhayrityksestään.

Sulim Jamadajevia ammuttiin Dubaissa 28. maaliskuuta 2009 luksusasuintalon autotallissa, ja hän kuoli vammoihinsa kahden päivän kuluttua. Jamadajev oli neljäs salamurhattu Kadyrovin vastustaja kuuden kuukauden sisällä ja kuudes vuoden sisällä. Hänen veljensä lisäksi surmansa olivat saaneet entinen Groznyin varapormestari Gilani Šepijev Moskovassa helmikuussa ja tammikuussa entinen henkivartija Umar Israilov, joka ammuttiin kadulla Wienissä. Kadyrov on kieltänyt osallisuutensa, lisäksi eräät tarkkailijat arvelivat ettei salamurhaajien käyttö ole oikein verikoston toteuttamisessa, jonka uhrin suvun jäsenen on tehtävä itse.
Myös eräitä salaliittoteorioita esitettiin.

Dubain viranomaisten mukaan murhan jäljet johtavat Tšetšenian varapääministeri Adam Delimhanoviin.

## Lähteet
John Singleton Copley

**John Singleton Copley** (1738–1815) oli yhdysvaltalainen taidemaalari, joka syntyi luultavasti Bostonissa Massachusettsissa irlantilaisten Richard ja Mary Singleton Copleyn perheeseen. Copley tunnetaan erityisesti hänen muotokuvamaalauksistaan, jotka hän maalasi Uuden-Englannin keskeisistä vaikuttajista ja Amerikan vallankumouksen johtohahmoista. Copley oli taiteilijana täysin itseoppinut. Taidokkaiden muotokuviensa ja suurten maalaustensa kuten *Watson ja hai* (1778) ansiosta hänestä kehittyi yksi aikansa arvostetuimmista taiteilijoista ja jotkut ovat jopa pitäneet häntä ensimmäisenä merkittävänä yhdysvaltalaisena taiteilijana. Copley oli myös Royal Academyn jäsen. Hän vietti viimeiset vuotensa Britanniassa ja kuoli Lontoossa vuonna 1815.

Bostonista löytyy muun muassa Copleyn mukaan nimetty aukio ja kaksi hänen mukaansa nimettyä hotellia.

## John Singleton Copleyn maalauksia

Image:J S Copley - Samuel Adams.jpg|*[[Samuel Adams]]* (1772)
Image:J S Copley - Paul Revere.jpg|*[[Paul Revere]]* (1770)
Image:J S Copley - Mr. and Mrs. Thomas Miffin.jpg|*Herra ja rouva [[Thomas Mifflin]] (Sarah Morris)* (1773)
Image:John Singleton Copley 001.jpg|*Majuri Peirsonin kuolema* (1784)
Image:J S Copley - Nicolas Boylston.jpg|*[[Nicholas Boylston]]* (1767)
Image:Watsonandtheshark-original.jpg|*Watson ja hai* (1778)
Image:Mrs John Winthrop.jpg|*Rouva John Winthrop* (1773)
Image:John Singleton Copley 002.jpg|*Copleyn perheen muotokuva* (1776)
Image:Margaret Kemble Gage.jpg|*[[Margaret Kemble Gage]]n muotokuva* (n. 1771)
Image:James Warren.jpg|*[[James Warren]]* (1763)
Image:Mercy Otis Warren.jpg|*[[Mercy Otis Warren]]* (1763)
Image:Head of a man copley.jpg|*Miehen pää* (n.1777)


## Lähteet

## Aiheesta muualla

*National Gallery of Art: John Singleton Copley  
*National Gallery of Art: Watson and the Shark 
*Find-A-Grave 
*Galleria Copleyn maalauksia
Niki Juusela

**Niki Juusela** (s. 1978) on suomalainen urheilutoimittaja ja -selostaja. Hän työskentelee maaliskuusta 2022 lähtien Viaplayn Formula 1 -selostajana. Aiemmin Juusela on ollut Yle Urheilun ja MTV Urheilun palveluksessa.

## Ura
Juuselan ensimmäinen urheiluselostus tapahtui 23-vuotiaana Radio Suomen *[[Jääkiekkokierros]]*-lähetyksessä, kun hän oli työharjoittelussa Laajasalon kristillisen opiston radiotyön kurssilta. Juusela työskenteli Ylellä 2000-luvun alusta vuoteen 2017 saakka.

Jääkiekon lisäksi Juusela selosti Ylellä myös jalkapalloa ja yleisurheilua. Juusela on muun muassa selostanut televisiossa olympialaisia – hän toimi Sotšin kisoissa 2014 jääkiekon pääselostajana – sekä jalkapallon Mestarien liigaa, EM-kisoja ja MM-kisoja. Lisäksi hän selosti jääkiekon Euro Hockey Touria. Juusela selosti myös vuodesta 2012 lähtien yleisurheilua olympialaisissa, MM-kisoissa ja EM-kisoissa. Radiossa hän on selostanut jääkiekon MM-kisoja. Vuoden 2016 jääkiekon nuorten maailmanmestaruuskilpailuissa hän oli Ylen pääselostaja. Vuonna 2007 hän toimi ensi kertaa *Ralliradion* erikoisreportterina. 

Juusela juonsi Ylen *[[Urheiluviikonloppu]]*-lähetyksiä ja useana vuonna Suomen urheilugaalaa.

Juuselan merkittävimpiä selostuksia ovat vuoden 2010 jalkapallon MM-kisojen finaalin selostus, 2014 talviolympialaisten jääkiekon finaalin ja pronssiottelun selostaminen (Teemu Selänne päätti maajoukkueuransa), 2014 jalkapallon MM-kisojen finaalin selostus yhdessä Jari Litmasen kanssa sekä 2016 jääkiekon nuorten MM-kilpailuiden finaalin selostus, jolloin Suomi voitti kultaa. 

Juusela siirtyi Yleltä MTV:n C More -kanaville selostamaan Formula 1 -sarjaa kaudesta 2017 alkaen ja aloitti työnsä siellä helmi–maaliskuun vaihteessa. Hän selostaa myös Formula 2 - ja Formula 3 -kilpailut. Vuoden 2018 syksystä lähtien Juusela selostaa C Morella myös jalkapallon Mestarien liigaa ja Eurooppa-liigaa.

Formuloiden televisio-oikeudet siirtyivät vuonna 2022 MTV:ltä Viaplaylle. Näin ollen Juusela jatkoi F1-selostusuraansa Viaplayn palveluksessa.

## Muuta
Juusela on nimetty kolminkertaisen Formula 1 -maailmanmestarin Niki Laudan mukaan.

Lokakuussa 2017 sosiaalisessa mediassa levisi video, jossa Niki Juusela virtsatessaan imitoi Juhani Tammista. Videolla vilahti myös muutaman sekunnin sadasosan verran Juuselan sukuelin. Juusela joutui tapauksen johdosta MTV Urheilun ohjelmapäällikkö Markus Auteron puhutteluun. Video ei kuitenkaan vaikuttanut Juuselan työtehtäviin, vaikka Autero piti tapausta valitettavana.

## Lähteet

## Aiheesta muualla
Tennis kesäolympialaisissa 2008 – naisten kaksinpeli

**Naisten [[Tennis kesäolympialaisissa 2008|tenniksen]] kaksinpelit** kesäolympialaisissa 2008 pelattiin 10. – 16. elokuuta välisenä aikana. Ottelut pelattiin Olympic Green Tennis Centressä.

## Mitalit

## Aikataulu

## Sijoitetut pelaajat

*1. Ana Ivanović *(vetäytyi loukkaantumisen takia)*
*2. Jelena Janković *(Puolivälierät)*
*3. Svetlana Kuznetsova *(1. kierros)*
*4. Serena Williams *(Puolivälierät)*
*5. **[[Jelena Dementjeva]]**
*6. **[[Dinara Safina]]**
*7. Venus Williams *(Puolivälierät)*
*8. Agnieszka Radwańska *(2. kierros)*
*9. Vera Zvonarjova *(Välierät)*
*10. Daniela Hantuchová *(2. kierros)*
*11. Ágnes Szávay *(1. kierros)*
*12. Viktoryja Azarenka *(3. kierros)*
*13. Patty Schnyder *(2. kierros)*
*14. Flavia Pennetta *(1. kierros)*
*15. Alizé Cornet *(3. kierros)*
*16. Dominika Cibulková *(3. kierros)*

## Kierrokset

### Avain
* k. = keskeytti
* luov. = luovutusvoitto

### Loppukierrokset

### Alkukierrokset
#### Lohko 1

#### Lohko 2

#### Lohko 3

#### Lohko 4
Hourtin

**Hourtin** on kunta Ranskassa, Gironden departementissa. Kunnassa on 3&nbsp;252 asukasta ja se on pinta-alaltaan 190,50 neliökilometriä.

Hourtin sijaitsee Médocin alueella Ranskan suurimman luonnollisen järven Lac de Hourtin et de Carcans ja Atlantin välisellä rantakaistaleella. Se on suosittu lomakohde.

## Lähteet

## Aiheesta muualla
Etelä-Ossetian asevoimat

**Etelä-Ossetian separatistiset asevoimat** koostuvat noin 2&nbsp;500–3&nbsp;000 sotilaasta ja mahdollisesti 15&nbsp;000–16&nbsp;000 henkilön reservistä.

## Aseistus
Ennen sodankäynnin puhkeamista Georgiaa vastaan elokuussa 2008 asevoimilla oli panssariaseistuksena 87 T-72 ja T-55 -taistelupanssarivaunua, 80 BMP- ja 90 BTR- sekä kuusi BRDM-miehistönkuljetusvaunua. Tykistöaseina asevoimilla oli 24 telatykkiä, kaksitoista D-30 -haupitsia, kuusi BM-21-raketinheitintä, neljä "Rapira" panssarintorjuntatykkiä ja 30 kranaatinheitintä. Ilmavoimina toimi neljä Mi-8 -helikopteria..

## Katso myös
* Etelä-Ossetian konflikti
* Etelä-Ossetian sota 2008
* Terekin kasakkajoukot
* Venäjän federaation 58. yleisjoukkojen armeijan pataljoonatason taktinen osasto
* Venäjän ja Georgian rauhanturvaoperaatio Etelä-Ossetiassa

## Lähteet
Operaatio Renntier

**Operaatio Renntier** oli toisen maailmansodan aikainen Saksan armeijan valmistelema Suomen Petsamon nikkelialueen valtaus siltä varalta, että Neuvostoliiton ja Suomen välille syntyisi selkkaus.

## Päämäärä ja tausta
Käskyn operaatio Renntierin valmisteluun antoi Adolf Hitler 13. elokuuta 1940. Samalla Pohjois-Norjassa olevia joukkoja tuli vahvistaa. Operaatio Renntier tuli suunnitella niin, että Kolosjoen kaivosalue ja muut Petsamon strategiset alueet vallattaisiin kolmen päivän sisällä toteutuskäskyn saavuttua.

Myöhemmin tehtävä täsmentyi ja Saksan XXXVI armeijakunta eli Vuoristoarmeijakunta Norja sai huhtikuussa 1941 Pohjois-Norjan puolustuksen lisäksi vastuulleen kaksi hyökkäystehtävää: nopeasti toteutettavan operaatio Renntierin ja suuremman, operaatio Platinaketun. Molemmat olivat osa operaatio Barbarossaa, Saksan 22. kesäkuuta 1941 aloittamaa hyökkäystä Neuvostoliittoon.

## Operaation toteutus
Saksalaiset pioneerit aloittivat Suomen puolella hyökkäysalueen tiedustelun siviilipukuun puetun pioneerikomppanian voimin 20. kesäkuuta ja 21. kesäkuuta välisenä yönä. Vuoristoarmeijakunta Norjan 2. vuoristodivisioona aloitti operaation siirtymällä Norjasta rajan yli 22. kesäkuuta kello 2:30 ja miehittämällä kaivosalueen sekä Pohjois-Petsamon Liinahamarin alueen. Rajan ylitys toteutettiin yhteistyössä suomalaisviranomaisten kanssa. 3. vuoristodivisioona miehitti Jäämerentien varren etelämmässä, Luostarin lähelle asti. Operaatio Renntier oli suoritettu yhdessä päivässä, seuraavaksi armeija siirtyi toteuttamaan operaatio Platinakettua.

## Katso myös
* Taistelu Norjasta

## Lähteet
* 

### Viitteet
Pohjois-Kaukasian sotilaspiiri

**Pohjois-Kaukasian sotilaspiiri** oli Kaukasiassa sijaitseva eteläinen Venäjän federaation asevoimien sotilaspiiri. Sen runkona oli Venäjän federaation 58. yleisjoukkojen armeija tukevine yksiköineen. Vanhat sotilaspiirit lakkautettiin vuonna 2010, jolloin Pohjois-Kaukasian sotilaspiiri yhdistettiin Eteläiseen sotilaspiiriin.

58. armeijakunnan lisäksi tai siihen liittyen sotilaspiirissä henkilöstön vahvuus oli 100 000, joiden varustukseen kuuluu miltei 620 panssarivaunua, 200 miehistönkuljetusvaunua, 875 tykistöasetta

Ilmavoimaa alueelle tarjoavat Venäjän federaation ilmavoimien ja ilmatorjuntajoukkojen 4. armeija, jolla on miltei 60 Suhoi Su-24-rynnäkkökonetta, 100 MiG-29-hävittäjää, 60 Suhoi Su-27-hävittäjää, 100 Georgialaisvalmisteista Suhoi Su-25-rynnäkkökonetta, 40 maataisteluun aseistettavaa L-39-harjoituskonetta, 75 Mi-24-taisteluhelikopteria ja muuta kalustoa.

## Lähteet
Terekin kasakkajoukot

**Terekin kasakkajoukot** ovat Terekin kasakkojen perinnejärjestö, jonka atamaanina on Vasili Bondarev, duuman jäsen. Vladikavkazin piirin atamaani on Aleksandr Kabakov.

Taisteluiden alettua Etelä-Ossetiassa elokuussa 2008 saapui Terekin kasakkajoukkojen esikuntaan Vladikavkazissa vapaaehtoisia taistelemaan Etelä-Ossetian puolella Georgiaa vastaan. Jokaiselta taisteluihin osallistuvalta edellytettiin passia, sotilaspassia ja taistelutoimintaan osallistuvan todistusta. Pohjois-Kaukasian sotilaspiiri jakoi 500 rynnäkkökivääriä. Vapaaehtoisista muodostettiin yksi pataljoona 19. moottoroituun divisioonaan Venäjän federaation 58. yleisjoukkojen armeijan pataljoonatason taktiseen osastoon. Kasakat vastasivat joukkojen yhteyksien suojelemisesta ja muista selustatoimista. Taistelujen päätyttyä kasakat suunnittelivat kokoavansa rakennuspataljoonan jälleenrakennusta varten. 

Kasakat päättivät 2009 vaativat virallisesti Terekin kuvernementin tai oblastin uudelleenperustamista nykyisten Kabardino-Balkarian, Tšetšenian, Ingušian, Pohjois-Ossetian, Daghestanin alueille ja osalle Stavropolin piirin alueita.

## Lähteet

## Aiheesta muualla
Saori Kimura

**Saori Kimura** (, s. 19. elokuuta 1986) on japanilainen lentopalloilija, joka on pelannut pitkään Toray Arrowsissa, Japanin pääsarjassa. Hän on pelannut ammattilaisena myös Turkissa. Kimura on edustanut Japania neljissä kesäolympialaisissa: Ateenassa 2004, Pekingissä 2008, Lontoossa 2012 ja Rio de Janeirossa 2016. Lontoon kisoissa hän saavutti olympiapronssia. MM-kilpailuissa 2010 hän saavutti myös pronssimitalin.

## Lähteet
Fenno-Skan

**Fenno-Skan** on kahden sähköä siirtävän merikaapelin muodostama yhteys Suomen ja Ruotsin välillä. Merikaapelit yhdistävät maiden kantaverkot suurjännitetasavirtayhteydellä (HVDC). Suomessa kaapeli alkaa Raumalta ja se laskee mereen Pyhärannan Rihtniemessä, josta se kulkee Pohjanlahden pohjaa pitkin Ruotsiin, jossa se nousee maihin Dannebossa ja jatkuu sieltä Finnböleen, jossa se kytkeytyy Ruotsin sähkömarkkina-alueeseen SE3. Ensimmäinen merikaapeliyhteys otettiin käyttöön vuonna 1989 ja toinen vuonna 2011. Merikaapeliyhteyden omistavat puoliksi kantaverkkoyhtiöt Fingrid ja Svenska kraftnät.

## Fenno-Skan 1

Fenno-Skan 1 -yhteys koostuu Rauman ja Rihtniemen välisestä 33 kilometrin pituisesta tasasähköavojohdosta sekä Rihtniemen ja Dannebon välisestä 200 kilometrin mittaisesta Pohjanlahden alittavasta merikaapelista. Merikaapeli oli valmistuessaan vuonna 1989 maailman pisin sekä siirtoteholtaan ja jännitteeltään suurin. Kummassakin päässä on muuttaja-asema, joka muuttaa vaihtosähkön tasasähköksi ja päinvastoin. Kaapelin nimellisjännite on 400 kilovolttia ja sen siirtoteho oli alun perin 500 megawattia, kunnes sitä kasvatettiin 572 MW:iin. Yhteyden rakennuttivat Imatran Voima ja Vattenfall ja sen rakentaminen maksoi aikanaan noin miljardi markkaa.

## Fenno-Skan 2

Fenno-Skan 2 on tasasähköyhteytenä toteutettu 800 megawatin ja 500 kilovoltin sähkön siirtoyhteys. Yhteys otettiin käyttöön 15. marraskuuta 2011 ja vihittiin virallisesti 25. tammikuuta 2012. Siirtoyhteys lisäsi Suomen ja Ruotsin välistä siirtokapasiteettia 40 prosenttia. Kaapelin kokonaispituus on noin 300 kilometriä, josta merikaapelin osuus on noin 200 kilometriä. Siirtoyhteyden rakentaminen maksoi yhteensä noin 315 miljoonaa euroa ja sen rakennuttivat ja omistavat kantaverkkoyhtiöt Fingrid ja Svenska Kraftnät. Ruotsin ABB vastasi tasasähkösiirtoyhteyden suuntaaja-aseman kokonaisurakoinnista.

Fenno-Skan 2 -yhteys vioittui melkein heti käyttöönottonsa jälkeen (17.2.2012) useaksi kuukaudeksi laivan ankkurin vaurioitettua kaapelia. Ankkurointivirhe aiheutti noin 80 miljoonan euron laskennalliset tappiot, kun halpaa sähköä ei voitu siirtää Ruotsista ja Norjasta Suomeen, vaikka kysyntää olisi ollut.

## Fenno-Skan 3
Fenno-Skan 3 -yhteyden suunnittelu aloitettiin vuonna 2025 ja yhteyden pitäisi valmistua vuoteen 2038 mennessä. Uuden yhteyden suunniteltu kapasiteetti on noin 800 MW. Fenno-Skan 1 -yhteys on suunniteltu korvattavan uudella yhteydellä. 

## Katso myös

* Estlink
* Kotkan merikaapeli
* Ahvenanmaa–Naantali-merikaapeli

## Lähteet
Pythias (Aristoteles)

**Pythias** (; noin 362–335 eaa.) oli Atarneuksen tyranni Hermiaan adoptiotytär ja Aristoteleen ensimmäinen vaimo. Pythias kuoli Ateenassa jo ennen Aristotelesta. Tämä tiedetään Aristoteleen testamentista, joka esittää hänen toiveekseen, että hänen vaimonsa luut haudattaisiin yhdessä hänen kanssaan.

Aristoteleella ja Pythiaalla oli tytär, jonka nimi oli myös **Pythias** (300-luvun loppupuoli eaa.). Tämä Pythias oli naimisissa kolmesti. Hänen ensimmäinen puolisonsa oli Nikanor, joka oli Aristoteleen sisaren Arimnesten poika. Aristoteleen testamentin mukaan Nikanorin tuli hoitaa perheen asioita kunnes hänen poikansa Nikomakhos tuli täysi-ikäiseksi. Pythiaan toinen puoliso oli Prokles Spartalainen, ja kolmas puoliso lääkäri Metrodoros. Hänen kerrotaan myös kuolleen ennen isäänsä.

## Lähteet
* Diogenes Laertios: *Merkittävien filosofien elämät ja opit* V.
* Zeller, Eduard: *Aristotle and the Earlier Peripatetics*, 1897.
Morganin piirikunta (Ohio)

**Morganin piirikunta** () on piirikunta Ohiossa, Yhdysvalloissa. Se on nimetty Yhdysvaltain vapaussodassa taistelleen upseeri Daniel Morganin mukaan. Piirikunnan hallinnollinen keskus ja suurin kylä on McConnelsville.

## Maantiede
Morganin naapuripiirikuntia ovat Muskingum pohjoisessa, Noble koillisessa, Washington kaakossa, Athens lounaassa ja Perry lännessä.

## Väestö
Piirikunnassa oli vuoden 2010 väestönlaskennassa 70&nbsp;400 ihmistä. Etniset ryhmät jakautuvat valkoisiin, joita on 93,1%, mustiin (3,0%), alkuperäisamerikkalaisiin (0,4%) ja aasialaisiin (0,2%).

Kotitalouden mediaanitulo on 35&nbsp;855 dollaria ja köyhyysrajan alapuolella oli 19,5% väestöstä 2007–2011 välisenä aikana.

## Lähteet
Allan Lahtinen

**Allan Villehard Lahtinen** (11. lokakuuta 1894 Alavus – 21. toukokuuta 1973) oli suomalainen jääkäriluutnantti ja työnjohtaja. Hänen vanhempansa olivat työmies Heikki Lahtinen ja Greta Tusa. Hänet vihittiin avioliittoon vuonna 1919 Lilly Regina Kronqvistin kanssa (kuollut) ja uudelleen vuonna 1922 Hilma Kustaava Ruotsalaisen kanssa. 
 
## Opinnot
Lahtinen kävi kansakoulun ja rehumestarikurssin vuonna 1925 sekä 1. Divisioonan talousaliupseerikurssin vuonna 1936.

## Jääkärikausi

Lahtinen liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Lahtinen saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Hänet komennettiin joukkuealiupseeriksi Suomen sisällissotaan 3. jääkärirykmentin 10. jääkäripataljoonan 3. komppaniaan, jonka mukana otti osaa taisteluihin Tampereella ja Viipurissa. 
## Sisällissodan jälkeinen aika

Sisällissodan jälkeen hän palveli edelleen 3. Jääkärirykmentissä, jonka nimi muuttui ensin Savon jääkärirykmentti n:o 3:ksi ja sitten Uudenmaan rykmentiksi. Hän toimi ensin koulutusaliupseerina, mutta määrättiin 15. heinäkuuta 1918 9. komppanian vääpeliksi, josta hänet siirrettiin 16. tammikuuta 1919 jälleen koulutusaliupseeriksi ja  1. huhtikuuta 1921 alkaen 3. pataljoonan kuormastovääpeliksi. Rykmentin rehuvaraston hoitajaksi hänet siirrettiin  1. syyskuuta 1928 ja l. toukokuuta 1934 alkaen rykmentin kuormastoaliupseeriksi.

## Talvi- ja jatkosota
Talvisotaan Lahtinen osallistui 1. Prikaatin A-kolonnan johtajana 2. Armeijakunnan alueella, josta hänet siirrettiin joukkueenjohtajaksi Kuormastokorjauskomppaniaan. Välirauhan ja Jatkosodassa hän toimi samassa tehtävässä.
 
## Sotien jälkeinen aika
Sotien jälkeen hän toimi tilapäistehtävissä 2. Divisioonassa ja vuodesta 1945 alkaen työnjohtajana Autovarikolla sekä samoissa tehtävissä Keskusvarikko 9:ssä vuosina 1945 – 1946. Hän sai Korkeimmalta oikeudelta tuomion vuonna 1947 ja rangaistuksen kärsittyään hän toimi erilaisissa rakennus-, metsä- ja maanviljelystöissä. Hänet on haudattu Helsinkiin.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Seppo Saves

**Seppo Saves** (30. syyskuuta 1940 Helsinki – 28. syyskuuta 2013 Helsinki) oli suomalainen lehtivalokuvaaja. Hän toimi myös opettajana ja kriitikkona sekä oli mukana järjestötoiminnassa.

## Elämä
Saveksen ensimmäinen työpaikka valokuvaajana oli Lehtikuva Oy, jossa hän aloitti oppipoikana vuonna 1957. Sieltä hän siirtyi 1958 Uuteen Suomeen, 1961 Apuun, oli hetken Suomen Kuvalehdessä ja sen jälkeen 1963–1967 Viikkosanomissa. Finnseven-osuuskunnan toiminnan päätyttyä hän oli freelancerina kunnes 1976 palasi Uuteen Suomeen, jonka kuvatoimintoja hän johti lehden kuolemaan, vuoteen 1991 asti. Välillä hän oli 1982–1987 taiteilijaprofessorina. Uuden Suomen lakkautuksen jälkeen hän toimi jälleen freelancerina. Saveksen alkuaikojen maineikasta tuotantoa ovat 1960-luvun mustavalkoiset reportaasikuvat. Maineeseen hän nousi reportaasikuvaajana jo toimiessaan kuvaajana Avussa 1963–1964. 

Vuonna 1965 Saves perusti kuuden muun lehtikuvaajan kanssa vuosikymmenen loppuun saakka toimineen Finnseven-osuuskunnan, jolla oli yhteinen studio ja kuvatoimisto. Finnsevenin muut jäsenet olivat C. G. Hagström, Olavi Kaskisuo, Timo Kirves, Aulis Nyqvist ja Kristian Runeberg sekä vuoden verran Caj Bremer, jonka tilalle tuli Martti Brandt. Finnsevenissä Saveksen päätyöksi muodostui muotikuvaus, asiakkainaan muun muassa Friitala, Nanso, Hyvon ja Marimekko.

Saves oli päätoimittajana Valokuva-lehdessä 1985–1987 ja Lehtikuvaaja-lehdessä 1999–2004.

Saves sai Patricia Seppälän säätiön ensimmäisen kuvajournalismipalkinnon 2005. Hän piti näyttelyitä vuodesta 1962 alkaen ja julkaisi useita kuvateoksia.

## Kuvateokset
**Kameratulta*, Suomalaisen Kirjallisuuden Kirjapaino 1961 
**Yksi ynnä yksi*, Karisto 1964 
**Lahti*, Lahden kaupunki 1967 
**Helsinki tässä ja nyt*, Helsingin kaupunki 1973 
**GWS 100 vuotta*, G W Sohlberg 1975 
**Vantaa*, Vantaan kaupunki 1976 
**Kirkkonummi 600 vuotta*, Kirkkonummen kunta 1980 
**Kauko Rastaan puheita*, Polar rakennusyhtiöt 1984 
**Kuvajournalismi - sellaisena kuin olen sen kokenut*, Weilin & Göös 1986 
**Neuvostovalokuva*, Forssan kirjapaino, yhdessä T-J Vuorenmaan kanssa 1989 
**Niin suuri on maa*, Tammi, yhdessä Juri Vendelinin kanssa 1990 
**Seppo Saves, valokuvaaja*, monografia, Musta Taide & Pohjoinen 1995 
**Kaunis on katsojan silmässä*, omakustanne 2003 
**Salme Simanainen – muotokuvaaja*, Studion Vidar, Tammisaari 2003 

## Palkinnot ja tunnustukset
*Valtion valokuvataiteilijapalkinto 1968 
*Suomen Aikakauslehdentoimittajain Liiton Vuoden kuvitus -palkinto 1974 
*Valtion tiedonjulkistamispalkinto, yhdessä Me-lehden työryhmän kanssa 1974 
*Sanomalehti Uuden Suomen journalistipalkinto 1980 
*Suomen Lehtikuvaajat ry:n Vuoden lehtikuvaaja -palkinto 1981 
*Valokuvauksen taiteilijaprofessori 1982 
*Suomen Leijonan ritarikunnan 1. luokan ritarimerkki 1992 
*Valtion ylimääräinen taiteilijaeläke (1/2) 2001 
*Suomalaisen Sanomalehtimiesliiton Olli-palkinto 2003 
*Valtion ylimääräinen taiteilijaeläke (1/2) 2003 
*Patricia Seppälän Kuvajournalistipalkinto 2005

## Lähteet

## Aiheesta muualla
*Saveksen kotisivut
Klopitsa

**Klopitsa** () on kylä Leningradin alueen Lomonosovin piirin Lopuhkinan kunnassa Venäjällä. Se sijaitsee Länsi-Inkerin ylängön pohjoisreunalla 15 kilometriä Lopuhkinasta länteen. Kylässä on 774 asukasta (vuonna 2010).

Kaprion läänin Kargalin itäiseen pogostaan perustettu Klopitsan luterilainen seurakunta mainitaan ensimmäisen kerran vuonna 1628. Seurakunnan kirkko ja pappila sijaitsivat samannimisessä kylässä. 1700-luvun alussa Klopitsan seurakunta liitettiin Kaprioon.

1700-luvulla Klopitsa kuului Vornaisin hoviin, jonka Pietari I lahjoitti Pietarin kaupungin ylikomissaarille ja Siperian kuvernöörille Aleksandr Tšerkasskille. Hänen tyttärensä Varvara Šeremeteva rakennutti Klopitsaan vuonna 1755 puisen ortodoksikirkon, joka vuonna 1879 korvattiin uudella Kristuksen käsittä tehdylle ikonille omistetulla kivikirkolla. 1800-luvun lopulla ortodoksiseurakuntaan kuuluivat Klopitsan, Vornaisin ja Kerpovitsan inkeroiskylät sekä kaikkein itäisin vatjalaisten asuttama kylä Kostlova. Lisäksi se käsitti Jyrjövän, Klarovitsan, Martisin, Pankkalan, Petrovitsan, Zakernovon sekä Hatapusan paperitehtaan kylät, joissa asui tänne muualta siirrettyjä venäläisiä. Klopitsaa ja Vornaisia lukuun ottamatta kylät tuhoutuivat toisen maailmansodan aikana.

Sodan jälkeen Klopitsaan perustettiin turkiseläinten kasvatukseen erikoistunut sovhoosi, jonka toimintaa jatkaa AOZT Severnaja Pušnina. Kylässä on muutama kauppa, kirjasto, ensiapuasema, lastentarha, keskikoulu ja lasten musiikkikoulu.

Entisen Petrovitsan kylän luona on valtava siirtolohkare, joka mainitaan jo vuonna 1499/1500 Novgorodin Vatjan viidenneksen verokirjassa. Tarinan mukaan sitä harkittiin Pietari I:n ratsastajapatsaan jalustaksi, mutta ajatuksesta luovuttiin sen suuren koon takia.

Leningradin alueella on myös toinen kylä, jonka suomalainen nimi on Klopitsa eli Lopitsa. Se sijaitsee Volossovan piirissä.

## Lähteet
Azlag Jarga

**Johan Emil Pyttynen**, kirjailijanimi **Azlag Jarga** (24. toukokuuta 1891 Kittilä &ndash; 8. kesäkuuta 1960 Rovaniemi) oli suomalainen kirjailija.

Pyttynen siirtyi ensimmäisen maailmansodan alettua 1914 Ruotsin Kiirunaan, jossa hän työskenteli kaivoksen kirvesmiehenä. Suomeen palattuaan hän työskenteli muun muassa asioitsijana ja perusti vuonna 1946 Rovaniemelle asianajotoimiston kansanedustaja Vilho Väyrysen kanssa.

## Teoksia
* *Mister Aikio*, romaani.  Savon kansan kirjapaino, Kuopio 1922
* *Nuortti-Jaaro : kertomuksia perimmästä Pohjolasta*, romaani. Savon kansan kirjapaino, Kuopio 1924

## Lähteet
* Suomen kirjailijat tietokanta 
* Kirjastot.fi kysymyspalvelu
### Viitteet
J. T. Walsh

**James Thomas Patrick Walsh** (28. syyskuuta 1943 – 27. helmikuuta 1998 San Francisco, Kalifornia) oli yhdysvaltalainen näyttelijä.

Walsh syntyi San Franciscossa. Hänellä oli sisarukset Christopher, Patricia ja Mary. Ennen näyttelijänuraansa Walsh työskenteli muun muassa sosiaalityöntekijänä, tietosanakirjamyyjänä, opettajana, reportterina ja baarimikkona Manhattanilla. Hän opiskeli Irlannissa ja esiintyi monissa näytelmissä tuona aikana. Vuodesta 1974 hän toimi ohjaajana Off Broadwaylla. Elokuvassa hänet nähtiinkin vasta vuonna 1983, kun hänellä oli pieni rooli *[[Eddy Macon’s Run]]issa*. Tämän jälkeen hän esiintyi yli viidessäkymmenessä elokuvassa. Hänen alaansa olivat konnan roolit, yleensä sivuosassa. Walsh näytteli Kurt Russellin kanssa kolmessa elokuvassa: *[[Tequila Sunrise – vaarallinen sekoitus]]*, *[[Ratkaisun hetket]]* ja *[[Sieppaus erämaassa]]*. Walsh näytteli myös muun muassa elokuvissa *[[Hyvää huomenta, Vietnam]]*, *[[Hoffa]]*, *[[Lähellä kuolemaa]]*, *[[Päämies (elokuva)|Päämies]]* ja *[[Neuvottelija]]*.

Walsh kuoli yllättäen sydänkohtaukseen vain 54-vuotiaana lomalla ollessaan. Monet elokuvat, joissa hän esiintyi ja jotka olivat vielä jälkituotannossa, omistettiin hänen muistolleen. Lisäksi Jack Nicholson omisti Oscar-voittonsa hänen muistolleen saatuaan palkinnon *[[Elämä on ihanaa]]* -elokuvasta. Ennen kuolemaansa hän toivoi saavansa enemmän ei-konna-rooleja, kuten Gene Hackmankin oli saanut.

## Filmografia

## Aiheesta muualla
*
*
Nikomakhos (Aristoteleen poika)

**Nikomakhos** (, ; n. 325 eaa.) oli Aristoteleen poika. Hänen äitinsä oli joko Pythias tai Herpyllis, joka oli Aristoteleen rakastajatar Pythiaan kuoleman jälkeen.

*[[Suda]]n* mukaan Nikomakhos oli kotoisin Stageirasta, isänsä tavoin filosofi, sekä Theofrastoksen oppilas ja *[[eromenos]]* eli poikarakastettu. Hänet oli nimetty Aristoteleen isän Nikomakhoksen mukaan. Aristoteleen testamentti määräsi Nikomakhoksen Aristoteleen ottopojan Nikanorin hoitoon. 

Nikomakhos on mahdollisesti kirjoittanut kommentaarin isänsä fysiikan luennoista. Tutkijat ovat ajatelleet, että Aristoteleen etiikan luennoista tehty kokoelma *[[Nikomakhoksen etiikka]]* olisi nimettu Nikomakhoksen mukaan. Useat antiikin aikaiset toimittajat ovat saattaneet sulauttaa Aristoteleen eettiset teokset yhteen Nikomakhoksen niistä tekemien kommentaarien kanssa.

Antiikin ajan lähteiden mukaan Nikomakhos kuoli taistelussa ollessaan vielä nuori.  

## Lähteet
Nikomakhos

**Nikomakhos** () tai **Nicomachus** (lat.) oli antiikin aikainen nimi, joka voi viitata seuraaviin henkilöihin:

* Nikomakhos, kreikkalaisessa mytologiassa Makhaonin poika ja Asklepioksen pojanpoika
* Nikomakhos (n. 375 eaa.), lääkäri, Aristoteleen isä
* Nikomakhos (n. 325 eaa.), filosofi, Aristoteleen poika
* Nikomakhos (n. 410 eaa.), kirjuri, joka julkaisi Solonin lait
* Nikomakhos (toimi 420 eaa.), vanhan komedian aikainen komediakirjailija
* Nikomakhos, uuden komedian aikainen komediakirjailija
* Nikomakhos, kuvanveistäjä
* Nikomakhos, kaivertaja
* Nikomakhos Aleksandreiatroaslainen (toimi 425 eaa.), tragediakirjailija
* Nikomakhos Gerasalainen (n. 60–120 jaa.), matemaatikko ja pythagoralainen filosofi
* Nikomakhos Thebalainen (300-luku eaa.), taidemaalari

* Gaius Asinius Nicomachus Julianus (s. n. 185), roomalainen Asian provinssin prokonsuli

## Lähteet
Unatitsa

**Unatitsa** () on kylä Leningradin alueen Jaaman piirin Ahokylän kunnassa Venäjällä sekä entinen luterilainen seurakunta Inkerissä. Se sijaitsee Länsi-Inkerin ylängöllä 9 kilometriä Ahokylästä pohjoiseen. Kylässä on kaksi asukasta (vuonna 2010).

Kaprion läänin Ratsinan pogostassa sijainnut Unatitsan luterilainen seurakunta mainitaan ensimmäisen kerran vuonna 1648. Venäjän vallattua Inkerin 1700-luvun alussa se liitettiin Moloskovitsan seurakuntaan.

## Lähteet
Uusi-Puura

**Uusi-Puura** () on kylä Leningradin alueen Lomonosovin piirissä Venäjällä sekä entinen luterilainen seurakunta Inkerissä. Seurakunta tunnetaan myös nimellä **Novabura**.

Uuden-Puuran eli Novaburan seurakunta perustettiin Kaprion läänin Saamostin pogostaan ennen vuotta 1640. Vuoteen 1644 saakka sillä oli yhteinen kirkkoherra Hevaan kanssa. 1750-luvun puolivälissä luterilainen kirkko siirrettiin Serepetan kylään, josta seurakunta sai uuden nimensä.

1800-luvun puolivälissä kylän asukkaat olivat ortodoksisia inkerikkoja. 1900-luvun alussa se mainitaan suomalais-venäläisenä sekakylänä.

## Lähteet
Rikkikärpässieni

**Rikkikärpässieni** (*Amanita franchetii*) on puolipallon muotoinen, vaaleanharmaa kärpässienilaji. Sen lakista erottuu pieniä suojusjätteitä. Sienellä on vaaleat heltat. Jalka on pullistunut, rikinkeltainen. Sieni kasvaa kalkkimailla tammen ja pyökin seurassa. Suomessa ainoat tunnetut esiintymät ovat Turun Ruissalossa.

## Lähteet
Vanukärpässieni

**Vanukärpässieni** (*Amanita strobiliformis*) on valkoinen, harmaasuomuinen kärpässienilaji. Sen jalka on valkosuomuinen ja siinä on rengas. Heltat ovat vaaleat. Sieni kasvaa kalkkimailla lehtimetsissä. Siitä ei tunneta Suomesta yhtään löytöä. Vanukärpässieni on syötävä, mutta sitä ei tule sekoittaa myrkyllisiin sukulaislajeihin ja nauttia raakana.

## Lähteet
Dan Hacker

**Dan Hacker** (s. 14. tammikuuta 1982 El Centro, Kalifornia, Yhdysvallat) on yhdysvaltalainen jääkiekkoilija, joka siirtyi kaudeksi 2009–2010 Saksan kakkosliigan Schwenninger Wild Wingsiin.

Pelattuaan neljä vuotta kiekkoa Nebraska-Omahan yliopistossa Hacker aloitti ammattilaisuransa ECHL:n Idaho Steelheadsissa kaudella 2005–2006. Steelheadsista hänet nostettiin keväällä 2006 AHL:n pudotuspeleihin Iowa Starsin joukkueeseen, jossa hän jatkoi koko seuraavan kauden.

Syksyllä 2007 Hacker tuli koeajalle SM-liigan SaiPaan ja saikin sopimuksen koko kaudeksi. SaiPasta Hacker siirtyi seuraavaksi kaudeksi Ilvekseen, mutta Ilveksen ulkomaalaiskiintiön täytyttyä Matt Nickersonin kanssa tehdyn sopimuksen myötä Hacker siirtyi jo lokakuussa 2008 HIFK:hon. HIFK:ssa Hacker pelasi kauden loppuun. Seuraavaksi kaudeksi hän teki sopimuksen Saksan kakkosliigan Schwenninger Wild Wingsin kanssa.

Hackeria on luonnehdittu hyväksi kahden suunnan keskushyökkääjäksi, joka pystyy pelaamaan myös laitahyökkääjänä. Häntä on kehuttu myös yritteliäisyydestä ja hyvästä taisteluhengestä sekä nopeasta luistelusta. Hacker ei kuitenkaan ole kiekollisena erityisen taitava.

## Lähteet

## Aiheesta muualla
* 
* Dan Hacker Jatkoaika.comissa
Nystykärpässieni

**Nystykärpässieni** (*Amanita echinocephala*) on valkoinen tai vaaleanruskea nystylakkinen kärpässienilaji. Jalka on valkoinen ja siinä on suojusjätteitä. Malto on valkoista. Sieni haisee pahalta. Se kasvaa kuivilla kalkkimailla Keski-Euroopassa. Suomesta ei ole tehty yhtään löytöä.

## Lähteet
Ensimmäinen makkabilaiskirja

**Ensimmäinen makkabilaiskirja** (myös *Ensimmäinen makkabealaiskirja*, ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.

Kirja on kirjoitettu hasmonealaisdynastian aikana 104–63 eaa. ja säilynyt vain kreikankielisenä. Vaikka yhtään alkuperäistekstin jäljennöstä ei ole säilynyt, niin Septuagintassa mukana olevan tekstin sanonnoista on voitu päätellä, että alkuperäinen teos oli kirjoitettu hepreaksi. Kirja on käytössä katolisessa ja ortodoksisessa kirkossa. Protestanttiset kirkot ja juutalaiset pitävät sitä historiallisesti luotettavana ja hyödyllisenä, mutta eivät osana varsinaisia pyhiä kirjoituksia.

## Sisältö

Kirjan tapahtumat sijoittuvat Seleukidien hallitsemaan Juudeaan, Aleksanteri Suuren kuoleman jälkeen. Siinä kerrotaan kuinka Antiokhos IV Epifanes yritti tukahduttaa juutalaisen uskonnonharjoituksen, minkä seurauksena ylipappi Mattatias aloitti Makkabilaiskapinan. Kirjassa Mattatiaksen pojat Juudas Makkabi, Simon Makkabi ja tämän poika Johannes Hyrkanos ovat tärkeitä henkilöitä.

Antiokos kieltää ympärileikkauksen ja juutalaisten pyhien tekstien omistamisen kuolemanrangaistuksen uhalla. Myös sapatti ja uhraaminen temppelissä ovat kiellettyjä. Vuonna 165 eaa. temppeli valloitetaan ja vihitään uudelleen käyttöön, jonka kunniaksi Juudas aloittaa Hanukka-juhlan viettämisen. Hän pyrkii myös liittoutumaan Rooman tasavallan kanssa.

## Lähteet

## Kirjallisuutta

* 

## Aiheesta muualla
Kirjoitettu kieli

**Kirjoitettu kieli** on kirjoituksen eli erityisten symbolien avulla ilmaistu kieli. Toisin kuin puhuttu kieli, kirjoitettu kieli ei ole sidoksissa aikaan eikä paikkaan. Siksi kirjoitettua kieltä on käytetty hallinnon kielenä ja se on edustanut puhuttuun kieleen nähden laaja-alaisempaa ja arvostetumpaa kielimuotoa. Monissa kielissä kirjoitettua kieltä merkitsevä sana tarkoittaa myös kieliyhteisön yhteistä, virallista yleiskieltä, kuten suomen *kirjakieli* ja saksan *Schriftsprache*.

## Kirjoitetun ja puhutun kielen suhde
Kirjoitettu kieli ei ole vain puhuttua kieltä, joka on jäljennetty kirjoitetuksi, vaan se muodostaa kokonaan eri järjestelmän. Kirjoitetulla kielellä on esimerkiksi muoto, jollaista puhutulla kielellä ei ole: se on lineaarinen esitys, ja siinä voi olla rivejä, rivinvälejä, otsikoita, kappaleita ja jaksoja. Kirjoitettua kieltä ohjaa monesti myös oikeinkirjoitus, joka ei koske puhuttua kieltä.

## Lähteet
* 

### Viitteet
Markku Purho

**Markku Purho** (31. heinäkuuta 1950 – 4. lokakuuta 2024) oli suomalainen taikuri ja koomikko. 

Purho aloitti uransa jo vuonna 1962, ensimmäinen esiintyminen tapahtui Jokelan VPK:n poikaosaston pikkujoulussa. Vuosikymmenten aikana hän esiintyi erilaisissa tilaisuuksissa noin 5000 kertaa. Purho järjesti vuosittain Kouvolan Taikapäivät, joka toi Kouvolaan vuosittain noin 200 taikuria. Hän toimi myös Suomen Taikapiiri ry:n  sihteerinä ja puheenjohtajana. Purho voitti vitsinkerronnan Suomen mestaruuden vuosina 1995 ja 1996. Vuonna 1999 Esiintyvät Taiteilijat ry. valitsi hänet vuoden viihdetaiteilijaksi. Suomen Taikapiiri palkitsi hänet Vuoden taikuri -nimityksellä vuosina 2000 ja 2010. Purholla oli myös internetissä taikakauppa.

Markku-liitto valitsi vuonna 2006 Purhon kymmenenneksi vuoden Markuksi.

## Palkinnot ja tunnustukset
*Vitsinkerronnan Suomen mestari 1995
*Vitsinkerronnan Suomen mestari 1996
*Vuoden taikuri 2000
*Vuoden viihdetaiteilija 1999
*Vuoden Markku 2006
*Vuoden taikuri 2010
*taiteilijaeläke 2014

## Lähteet
Narsissikärpässieni

**Narsissikärpässieni** (*Amanita gemmata*) on kartiomainen, kalpeankeltainen tai okranvärinen kärpässienilaji. Jalka on valkoinen ja siinä on keltaisen vivahteita. Heltat ovat valkoiset. Sieni kasvaa havumetsissä harvinaisena. Sitä on löydetty Etelä-Suomesta. Narsissikärpässieni ei kelpaa ruoaksi.

## Galleria

File:Amanita gemmata.jpg
File:Amanita gemmata 23.jpg
File:Жута мухара.jpg


## Lähteet
United Bankers

**United Bankers Oyj** on suomalainen pankkiryhmistä riippumaton varainhoidon ja sijoitusalan konserni. United Bankers -konserniin kuuluvat emoyhtiön lisäksi UB Omaisuudenhoito Oy, UB Rahastoyhtiö Oy, UB Corporate Finance Oy ja UB Nordic Forest Management.

United Bankers perustettiin vuonna 1986 ja arvopaperien välitystoiminnan se aloitti seuraavana vuonna. Nykyisin konsernin liiketoimintoihin kuuluvat varainhoito ja pääomamarkkinapalvelut. Varainhoidossa yhtiö on erikoistunut reaaliomaisuussijoituksiin.

United Bankers listautui vuoden 2014 lopulla Helsingin pörssin First North -listalle. Yhtiö keräsi listautumisannissaan noin 9,8 miljoonaa euroa ennen kuluja. Merkintäaika päätettiin etuajassa, sillä anti ylimerkittiin. Vuonna 2020 yritys siirtyi Helsingin pörssin päälistalle . 

Vuoden 2024 lopussa United Bankersin hallitus, johto ja muu henkilöstö omistivat konsernista noin 57 prosenttia.

United Bankers osti sijoituspalvelukonserni Suomen Pankkiriiliikkeen vuoden 2017 lopulla. Jo aiemmin United Bankers ja Suomen Pankkiriiliike olivat tehneet yhteistyötä vuodesta 2010 lähtien.

## Lähteet

## Aiheesta muualla
* United Bankers
Sigurd Laesvirta

**Reino Sigurd Valdemar Laesvirta** (22. tammikuuta 1910 Tampere &ndash; 9. maaliskuuta 1960 Tampere) oli suomalainen taiteilija, sarjakuvapiirtäjä ja kirjailija.

Laesvirta toimi sotavuosina TK-piirtäjänä. Sodan jälkeen hän piirsi muun muassa Outsiderin radiokuunnelman *Ben Huronin testamentti* pohjalta sarjakuvan, joka ilmestyi ''Outsiderin lehti'' -julkaisussa 1949.

Laesvirta oli naimisissa vuosina 1944–1950 Tabe Slioorin kanssa.

## Teoksia
* *Lukittu sola*, seikkailuromaani.  Gummerus 1957

## Lähteet
* Suomen kirjailijat tietokanta 
* Timo Ronkainen: Outsiderin sarjakuvaseikkailut Kvaak.fi 26.6.2006
Tunturikärpässieni

**Tunturikärpässieni** (*Amanita nivalis*) on kupera, harmaanvalkoinen syötävä kärpässienilaji, mutta se on tunnistettava hyvin, jotta se ei sekoittuisi myrkyllisiin kärpässienilajeihin. Tunturikärpässienen lakki on 2–8 senttimetriä leveä. Väriltään se on valkoinen ja myöhemmin harmaanvalkoinen. Lakin päällä on myös vähän suojusjätettä. Heltat ovat melko tiheät ja valkoiset. Jalka on 4–10 senttimetriä pitkä ja valkoinen. Siinä ei ole rengasta. Malto on valkoista. Tunturikärpässieni kasvaa vaivaiskoivun seuralaisena Tunturi-Lapissa saakka melko yleisenä. Kasvuaika on heinäkuusta elokuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Tunturikärpässieni
Puistokärpässieni

**Puistokärpässieni** (*Amanita ceciliae*) on limalakkinen, punaruskea kärpässienilaji. Sen jalka on vaalea ja siinä on punaruskeita vöitä. Heltat ovat valkoiset. Sientä voi syödä, mutta sitä ei pidä sekoittaa myrkyllisiin kärpässienilajeihin. Sieni kasvaa lehtimetsissä ja puistoissa. Se on Suomessa harvinainen laji.

## Lähteet
Kahden kerroksen väkeä

**Kahden kerroksen väkeä**, () on brittiläinen draamasarja, joka sijoittuu hienostotaloon Lontoossa kertoen talon isäntien ja heidän palvelijoidensa elämästä Edvard VII:n ja Yrjö V:n hallitsijakausina vuosina 1903–1930. Kyseistä eli vanhempaa, Emmy- ja BAFTA-palkittua sarjaa tehtiin viisi tuotantokautta (1971–1975) ja se on yksi Britannian suosituimmista tv-sarjoista kautta aikojen.

Sarjan tuotti London Weekend Television. Luojina toimivat näyttelijät Jean Marsh ja Eileen Atkins. Sarjalla oli kymmenisen käsikirjoittajaa, joista huomattavimmat olivat Alfred Shaughnessy ja Jeremy Paul. Sarjan jokainen jakso koostuu erilaisista juonenkäänteistä niin palvelijoiden kuin heidän isäntiensä, eli Bellamyn perheen, elämässä, mutta kaikki tapahtumat ovat sidoksissa historiallisiin käänteisiin, kuten Titanicin haaksirikko, ensimmäinen maailmansota ja Wall Streetin pörssiromahdus.

BBC elvytti sarjan kahdelle tuotantokaudelle (2010 ja 2012), yhteensä 9 jaksoa, joiden käsikirjoittajana toimi Heidi Thomas. Tapahtumien alku sijoittuu vuoteen 1936, kuusi vuotta aiemman sarjan päättymisen jälkeen kestäen toisen maailmansodan alkuun.

## Päähenkilöt

### Yläkerrassa

sarjassa 1971–1975:
* *Richard Bellamy* (David Langton)
* *Lady Marjorie Bellamy* (Rachel Gurney)
* *James Bellamy* (Simon Williams)
* *Elizabeth Bellamy* (Nicola Pagett)
* *Lawrence Kirbridge* (Ian Ogilvy)
* *Hazel Bellamy* (Meg Wynn Owen)
* *Virginia Bellamy* (Hannah Gordon)
* *Georgina Worsely* (Lesley-Anne Down)
* *Lady Prudence Fairfax* (Joan Benham)
* *Sir Geoffrey Dillon* (Raymond Huntley)

sarjassa 2010 ja 2012:
* *Sir Hallam Holland* (Ed Stoppard)
* *Lady Agnes Holland* (Keeley Hawes)
* *Maud, Lady Holland* (Eileen Atkins)
* *Lady Persephone Towyn* (Claire Foy)
* *Tri Blanche Mottershead* (Alex Kingston)
* *Kentin herttua* (Blake Ritson)

### Alakerrassa

sarjassa 1971–1975:
* *Angus Hudson* (Gordon Jackson)
* *Kate Bridges* (Angela Baddeley)
* *Rose Buck* (Jean Marsh)
* *Sarah Moffat* (Pauline Collins)
* *Thomas Watkins* (John Alderton)
* *Ruby Finch* (Jenny Tomasin)
* *Edward Barnes* (Christopher Beeny)
* *Daisy Barnes* (Jacqueline Tong)
* *Frederick Norton* (Gareth Hunt)

sarjassa 2010 ja 2012:
* *Rose Buck* (Jean Marsh)
* *Clarice Thackeray* (Anne Reid)
* *Warwick Pritchard* (Adrian Scarborough)
* *Amanjit Singh* (Art Malik)
* *Harry Spargo* (Neil Jackson)
* *Johnny Proude* (Nico Mirallegro)
* *Ivy Morris* (Ellie Kendrick)
* *Beryl Ballard* (Laura Haddock)
* *Eunice McCabe* (Ami Metcalf)

## Aiheesta muualla
* Upstairs, Downstairs 
* Upstairs, Downstairs (1971–1975) IMDb 
* Upstairs, Downstairs (2010 ja 2012) IMDb
Apoentsyymi

**Apoentsyymi** on entsyymin osa. Apoentsyymiin kiinnittyy kofaktori tai koentsyymi. Apoentsyymi määrittelee entsyymin substraattispesifiyden.. Apoentsyymi on sama tai lähes sama kuin entsyymin proteiini. Tyypillisessä apoentsyymissä on 500-600 aminohappoa. Suhteellisen pienessä apoentsyymissä on 62 aminohappoa. Apoentsyymissä on pääosa entsyymin aktiivisesta osasta.

## Lähteet